
Na temelju članka 44. Statuta Općine Legrad („Službeni glasnik Koprivničko-križevačke županije“ broj 5/13, 2/18, 19/18, 2/20, 2/21 i 13/21), članka 16. stavka 2. Odluke o uvjetima, mjerilima te postupku za davanje u najam stanova u vlasništvu Općine Legrad („Službeni glasnik Koprivničko-križevačke županije“ broj 10/16), općinski načelnik Općine Legrad 31. srpnja 2026. godine, donosi
O D L U K U

o raspisivanju javnog natječaja za davanje u najam stambenih prostora u vlasništvu Općine Legrad  
Članak 1.


Odlukom o raspisivanju javnog natječaja za davanje u najam stambenih prostora u vlasništvu Općine Legrad (u daljnjem tekstu: Odluka) raspisuje se javni natječaj za davanje u najam stambenih prostora – stana u Legradu, a prema popisu koji se nalazi u prilogu ove Odluke.

Stambeni prostori iz stavka 1. ovog članka daju se u najam na vrijeme od 5 godina s mogućnošću produženja ugovora o najmu.

Članak 2.


Najamnina za stambene prostore iz točke I. ove Odluke utvrđuje se na način:


1. za najam stana na adresi u Legradu, Trg svetog Trojstva 35A u iznosu 58,66 EUR mjesečno sukladno Procjembenom elaboratu tržišne vrijednosti najamnine za stanova u višestambenoj zgradi Broj: 33/17 od listopada 2017. godine,

Članak 3.


Postupak Javnog natječaja te otvaranja i pregleda ponuda provest će imenovano Povjerenstvo Općine Legrad. 

Članak 4.


Javni natječaj objavit će se na internetskoj stranici Općine Legrad, www.opcinalegrad.hr.

Članak 5.


Javni natječaj iz točke I. ove Odluke nalazi se u prilogu i čini njezin sastavni dio.

